Модул
Съдържание
Индекс 🔎︎

# Персонализация

Можете да персонализирате своето копие на LibreOffice с темите, налични за Mozilla Firefox. Лентата с менюта и лентите с инструменти, закачени в горния и долния край на прозореца, ще показват като фон избраната тема.

Темите за Mozilla Firefox се намират в уебсайта на Mozilla на следния адрес: https://addons.mozilla.org/en-US/firefox/themes/.

Всички съвместими с Firefox теми ще работят в LibreOffice. Не всяка тема обаче ще изглежда добре – ако изображението е твърде пъстро, може да влоши четливостта на иконите и менютата.

За достъп до тази команда...

Изберете LibreOffice - PreferencesИнструменти - Настройки
- LibreOffice - Персонализация.

## Теми на Firefox:

Налице са следните възможности:

### Обикновен външен вид, без тема

Фонът на лентите с инструменти наследява настройките за фон на прозорците от работния плот. Такава е подразбираната настройка на LibreOffice.

### Предварително инсталирана тема (ако е налице)

Ще се използва системната тема, ако е налична. Системният администратор може да е добавил глобална (за цялата система) тема при инсталирането на LibreOffice. При тази настройка ще се използва тя.

### Собствена тема

Изберете тази възможност, за да отворите диалога „Избор на тема от Firefox“ с още теми.

## Избор на тема от Firefox

Чрез този диалогов прозорец можете да инсталирате определена тема или да прегледате наличните от сайта на Mozilla Firefox.

### Потребителско търсене

Въведете или поставете URL на уебстраницата с темата. За да се сдобиете с URL адреса, посетете страницата на темата с уеббраузър и копирайте URL, показан в адресната лента на браузъра. После го поставете в текстовото поле на диалоговия прозорец. Щракнете върху бутона Търсене, за да изтеглите темата и да я инсталирате в LibreOffice.

### Примерни теми по категории

Показва девет произволно избрани теми според категориите, изписани на бутоните.

Щракнете върху един от петте бутона, за да видите в областта за изображения по-долу девет случайно избрани теми, съответстващи на категорията от бутона.

За да изберете някоя от показаните теми, щракнете върху изображението ѝ и натиснете OK.

Темите се изтеглят от уебсайта на Mozilla Firefox, затова може да се наложи да изчакате няколко минути, докато се запълнят и деветте изображения. Моля, проявете търпение.