Модул
Съдържание
Индекс 🔎︎

# Изпращане на документи по е-поща

Работейки в LibreOffice, можете да изпратите текущия документ като прикачен към електронно писмо файл.

1. Изберете Файл - Изпращане - Документ по е-поща.

   LibreOffice ще отвори подразбираната програма за е-поща. Ако желаете да изпратите текущия документ с друга програма, можете да я изберете в Интернет - Е-поща в диалоговия прозорец Настройки.

2. В програмата за е-поща въведете получателя, темата и текста на писмото, след което го изпратете.

Ако искате да изпратите електронното писмо до получател, чийто софтуер не може да чете формата OpenDocument, можете да изпратите текущия документ в често използван несвободен формат.
За текстов документ изберете Файл - Изпращане - Изпращане като документ на Microsoft Word. За електронна таблица изберете Файл - Изпращане - Изпращане като електронна таблица на Microsoft Excel. За презентация изберете Файл - Изпращане - Изпращане като презентация на Microsoft PowerPoint.
Ако искате да изпратите документа като файл само за четене, изберете Файл - Изпращане - Изпращане като PDF.
Тези команди не променят текущия документ. Създава се и се изпраща временно копие.

Теми, свързани с показаната

Записване на документи