Използване на Автоформат за таблици

Модул
Съдържание
Индекс 🔎︎

# Прилагане на автоматично форматиране към избрана област от клетки

Можете да използвате функцията „автоматично форматиране“ за бързо прилагане на формат върху лист или избрана област от клетки.

## За да приложите Автоформат върху лист или избрана област от клетки

1. Изберете клетките, включително заглавията на колоните и редовете, които искате да форматирате.

2. Изберете Форматиране - Автоформат.

3. За да изберете кои свойства да се включат в Автоформат, натиснете Повече.

4. Натиснете OK.

   Форматът се прилага върху избраната област от клетки.

Ако не забелязвате промяна в цвета на съдържанието на клетките, изберете Изглед - Осветяване на стойностите.

## За да дефинирате автоформат за електронни таблици

Можете да дефинирате нов автоформат, който да е достъпен за всички електронни таблици.

1. Форматирайте лист.

2. Използвайте Редактиране - Избор-всички.

3. Изберете Форматиране - Автоформат.

4. Натиснете Добавяне.

5. В полето Име от диалога Добавяне на автоформат въведете име за формата.

6. Натиснете OK.

Теми, свързани с показаната

Форматиране - Автоформат